
Kis- és középtelepülések közösségi életének fellendítése közösségi terek létrehozásával

Kulcsszavak: településfejlesztés; közösségi infrastruktúra; települési revitalizáció; piacfejlesztés
      Projektem témafelvetése a következő: a magyarországi kis- és középfalvak (1500-2500, illetve 2500-5000 fős községek) többsége a Kádár-korban nyerték el mai formájukat. A kor városépítészeti elemei között jelentős hiányosságok mutatkoztak, aminek következtében elveszett a köztér funkció: helyüket felvonulási terek és művelődési otthonok vették át, melyek alkalmasak ugyan a közösségi élet szervezett működésére, azonban a spontán társasági együttlétre nem.
      Az elméleti kutatás mellett gyakorlati példákon keresztül vizsgálom azokat a köztereket, melyek valós problémákkal küzdenek. Ehhez saját szülőfalum, a Békés megyei Nagyszénásra esett a választásom. A tervezési programban a célom egy olyan települési stratégia kidolgozása, mely mikrobeavatkozásokkal, akár a közösség bevonásával revitalizálja a szocializmus térszervezésének áldozatul esett „régi” (akár egyes településeken középkori) közösségi tereket (főként köztéri funkciókat), Nagyszénás mintapéldáján levezetve.



